เดือน9-10 หนูไม่สบายด้วยค่ะ เป็นไข้หวัด ทานยาหลายตัวอยู่ มีผลให้ประจำเดือนมาช้ามั้ยค่ะ
สวัสดีค่ะ udalathประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลโดยการเป็นไข้หวัด รับประทานยาเพื่อรักษาตามอาการของหวัดนั้น ไม่น่าจะทำให้มีผลใดๆต่อประจำเดือนได้ เพราะยารักษาไข้หวัดก็ไม่น่ามีส่วนประกอบของฮอร์โมนเพศที่จะส่งผลต่อประจำเดือนควรหาสาเหตุที่เป็นไปได้มากที่สุดคือเรื่องการตั้งครรภ์ก่อน โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุที่เป็นไปได้ต่างๆดังกล่าวไป